**Stredná zdravotnícka škola, Vrbická 632, 031 01 Liptovský Mikuláš**

**Kritériá prijímacieho konania**

**pre 4-ročné denné štúdium** **v školskom roku 2024/2025**

**Overenie špeciálnych schopností, zručností alebo nadania**

**Študijný odbor: MASÉR/MASÉRKA**

**Kód: 5370 M**

**Stupeň vzdelania: úplné stredné odborné vzdelanie  ISCED 354**

**EDUID školy: 100007806**

Riaditeľka Strednej  zdravotníckej školy v Liptovskom Mikuláši v súlade s § 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov a Vyhlášky 287/2022 Z. z. o sústave odborov vzdelávania pre stredné školy a o vecnej pôsobnosti k odborom vzdelávania a na základe prerokovania kritérií na zasadnutí pedagogickej rady dňa 12. 06. 2023 a súhlasného stanoviska rady školy zo dňa 16. 06. 2023 stanovuje pre školský rok 2024/2025 tieto kritériá prijímacej skúšky:

**I.**

**Prijímacie konanie**

1. Do 1. ročníka 4-ročného maturitného štúdia **masér/masérka**  môže byť prijatých **18 žiakov.**
2. Termín podania prihlášok: **20. 03. 2024**
   1. termín skúšky: **29. 04. 2024 (vzhľadom na počet uchádzačov aj 30. 04. 2024)**
   2. termín skúšky: **09. 05. 2024 (vzhľadom na počet uchádzačov aj 10. 05. 2024)**
3. Riaditeľka školy pozve uchádzačov o štúdium písomne. V pozvánke budú uvedené  informácie  o organizácii talentovej skúšky a pomôckach, ktoré si uchádzač má priniesť.

**II.**

**Podmienky pre prijatie na štúdium**

Do prvého ročníka vzdelávacieho programu masér/masérka môže byť prijatý uchádzač, ktorý spĺňa tieto podmienky:

1. Podanie prihlášky na SZŠ v stanovenom termíne - do **20. 03. 2024.**
2. Potvrdenie o zdravotnej spôsobilosti žiaka študovať študijný odbor masér/masérka na školský rok 2024/2025  - viď. link<https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/>
3. Zdravotné požiadavky na žiaka:

Do študijného odboru masér/masérka môže byť prijatý aj uchádzač so špeciálnymi výchovno-vzdelávacími potrebami (ŠVVP). Okrem posúdenia kritérií zdravotnej spôsobilosti pre uchádzača o zdravotnícke študijné odbory podľa osobitného predpisu (Vyhláška Ministerstva zdravotníctva SR č. 364/2009 Z. z., ktorou sa ustanovujú kritériá zdravotnej spôsobilosti pre uchádzačov o zdravotnícke študijné odbory) je od uchádzača so ŠVVP požadovaný odborný posudok poradenského zariadenia o spôsobilosti na štúdium na SZŠ v danom odbore. Zdravotnú spôsobilosť posudzuje lekár so špecializáciou v príslušnom špecializačnom odbore. **Žiaci so špeciálnymi výchovno–vzdelávacími potrebami** **musia predložiť správu z diagnostického vyšetrenia vykonanú zariadením poradenstva a prevencie nie staršiu ako dva roky**. Špecifické poruchy učenia  je potrebné **konzultovať s vedením SZŠ ešte pred podaním prihlášky** na SZŠ.

Ak poradenské zariadenie odporučí uchádzača na štúdium na SZŠ a uchádzač splní ostatné podmienky prijatia na štúdium, SZŠ uchádzača prijme, ak sa umiestnil v poradí 1. – 18.mieste.

1. Úspešné absolvovanie **prijímacej skúšky** a umiestnenie sa v celkovom poradí na

**1. –18. mieste.**

1. Pri **nenaplnení** počtu miest pre žiakov, ktorých možno prijať do prvého ročníka, riaditeľka školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr **do 04. 06. 2024**. **Prijímacia skúška sa bude konať 18. 06. 2024.**
2. Riaditeľka vydá týmto žiakom rozhodnutie o prijatí/neprijatí **do 21. 06. 2024.**
3. Uchádzač/zákonný zástupca týchto žiakov najneskôr **do 26. 06. 2024 písomne potvrdí** Strednej zdravotníckej škole v Liptovskom Mikuláši **prijatie na vzdelávanie.**

**Celkové poradie**všetkých prihlásených bude určené na základe **čl. IV.**

**III.**

**Skúška na overenie špeciálnych schopností, zručností alebo nadania**

1. Uvedená skúška pozostáva z dvoch častí:

a) **Overenie pohybových schopností**, čas 30 minút :

* **člnkový beh 4 x 10 m** (školská telocvičňa)

Hodnotí sa: rýchlosť                                       Maximálny počet **bodov 5**

* **hod plnou loptou** (školská telocvičňa)

Hodnotí sa: dĺžka hodu                                               Maximálny počet **bodov 6**

b)**Posúdenie jemnej motoriky,** čas 90 minút:

* **modelovanie**(priniesť si plastelínu)

Hodnotí sa: postup práce, náročnosť a výsledný produkt

Maximálny počet **bodov 12**

* **hmatová skúška -**vyhľadávanie predmetov pohmatom

Hodnotí sa: postup, správny popis                                 Maximálny počet **bodov 12**

1. Uchádzač môže na skúške na overenie špeciálnych schopností, zručností alebo nadania dosiahnuť **maximálny počet bodov 35.**
2. Uchádzač na skúške na overenie špeciálnych schopností, zručností alebo nadania

musí získať **minimálne 20 bodov**, aby bol úspešný.

1. Žiaci so ŠVVP môžu mať upravené podmienky na základe konzultácie s vedením školy pred podaním prihlášky a podľa odporúčaní poradenského centra.
2. Výsledky skúšky na overenie špeciálnych schopností, zručností alebo nadania budú k dispozícii na školskom informačnom systéme.

**IV.**

**Prijímacia skúška**

**Uchádzačovi**, ktorý **vyhovel skúške na overenie špeciálnych schopností, zručností alebo nadania** **a stal sa úspešný,** sa k získaným bodom **pripočítajú ďalšie body nasledovne:**

1. Za známky z **biológie** na konci  7. a 8. ročníka a v prvom polroku  9. ročníka základnej školy

|  |  |
| --- | --- |
| **Hodnotenie biológie** | **Počet bodov** |
| Výborný | 10 |
| Chválitebný | 8 |
| Dobrý | 4 |
| Dostatočný | 0 |
| Nedostatočný | 0 |

Maximálny počet **bodov 30**

1. Za **celoslovenské testovanie žiakov 9. roč. ZŠ zo SJL**

|  |  |
| --- | --- |
| **Výsledky testovania** | **Počet bodov** |
| 91% − 100% | 35 |
| 81% − 90% | 30 |
| 71% − 80% | 25 |
| 61% − 70% | 20 |
| 51% − 60% | 15 |
| 41% − 50% | 10 |
| 30% − 40% | 5 |
| 29% a menej | 0 |

  Maximálny počet **bodov 35**

1. Za **priemerný prospech** dosiahnutý na konci  7. a 8. ročníka a v prvom polroku  9. ročníka základnej školy z predmetov – slovenský jazyk, anglický jazyk, dejepis, matematika, fyzika, chémia

|  |  |
| --- | --- |
| **Priemerný prospech do** | **Počet bodov** |
| 1,00 − 1,50 | 25 |
| 1,51 − 2,00 | 20 |
| 2,01 − 2,50 | 10 |
| 2,51 − 2,75 | 5 |
| 2,76 a viac | 0 |

Maximálny počet  **bodov 25**

1. Ak bol žiak z  predmetu hodnotený slovne alebo má uvedené „absolvoval“, započíta sa mu známka z posledného koncoročného vysvedčenia, na ktorom bol klasifikovaný známkou.
2. Za **dokladovanú účasť na športových olympiádach, olympiádach z biológie a prvej pomoci (zdravotník)** v 8. a 9. ročníku základnej školy a to nasledovne:

|  |  |
| --- | --- |
| Riešiteľ okresného kola 1. - 3. miesto | 4 body za všetky dokladované súťaže spolu |
| Riešiteľ vyšších kôl  1. - 3. miesto | 6 bodov za všetky dokladované súťaže spolu |
| Prvá pomoc (zdravotník): účastník okresného kola 1. - 3. miesto | 4 body za všetky dokladované súťaže spolu |
| Prvá pomoc(zdravotník): účastník vyšších kôl  1. - 3. miesto | 5 bodov za všetky dokladované súťaže spolu |
| Krúžok prvej pomoci (zdravotnícky) | 1 bod |

Maximálny počet **20** **bodov**

1. Uchádzač môže v prijímacom **konaní získať minimálne 20 bodov maximálne 145 bodov.**

**V.**

**Prijímanie uchádzačov**

1. Prijatí budú tí uchádzači, ktorí sa umiestnili v celkovom poradí na **1. – 18. mieste**.
2. Po ukončení prijímacích skúšok konaných v oboch termínoch a následnom vyhodnotení, **riaditeľka školy zverejní zoznam uchádzačov podľa výsledkov prijímacieho konania na výveske školy a webovom sídle školy 17. 05. 2024, (** § 68 ods. 1.)
3. Neprijatým žiakom vydá riaditeľka školy rozhodnutie o neprijatí najneskôr **do 17. 05. 2024 (**§ 68 ods. 2).
4. Ak riaditeľka školy rozhodne o prijatí uchádzača, informácia o jeho prijatí v zozname sa považuje za rozhodnutie o prijatí a deň 17. 05. 2024 sa považuje za deň doručenia rozhodnutia o prijatí.
5. Pri rovnosti bodov na posledných miestach v celkovom poradí o prijatí rozhodne:
6. vyšší počet bodov zo skúšky (overenie pohybových schopností + posúdenie jemnej

motoriky),

1. vyšší počet bodov z jemnej motoriky,
2. lepšia známka z biológie na konci 8. ročníka,
3. viac percent v celoslovenskom testovaní žiakov 9. ročníkov zo SJL.
4. Zákonný zástupca uchádzača, ktorý bol prijatý na štúdium, **písomne potvrdí** nastúpenie na vzdelávanie **najneskôr do 22. 05. 2024 (**§ 68 ods. 3).
5. Po doručení písomného potvrdenia riaditeľka školy vyhotoví rozhodnutie o prijatí samostatne a odošle ho uchádzačovi do piatich pracovných dní od doručenia písomného potvrdenia.
6. Pri **nenaplnení** počtu miest pre žiakov, ktorých možno prijať do prvého ročníka, riaditeľka školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr do **04. 06. 2024. Prijímacia skúška sa bude konať 18. 06. 2024.**
7. Riaditeľka vydá týmto žiakom rozhodnutie o prijatí/neprijatí **do 21. 06. 2024**.
8. Uchádzač/zákonný zástupca najneskôr **do 26. 06. 2024 písomne potvrdí** SZŠ v Liptovskom Mikuláši **prijatie na vzdelávanie.**
9. Výsledky prijímacej skúšky do prvého ročníka SZŠ platia len pre školský rok 2024/25.

**VI.**

**Záverečné ustanovenia**

Zoznam uchádzačov zverejní riaditeľka školy na výveske školy a na webovej stránke školy <https://szslm.edupage.org/> podľa výsledkov prijímacieho konania dňa **17. 05. 2024.**

Neprijatým žiakom vydá riaditeľka školy rozhodnutie o neprijatí **najneskôr do 17. 05. 2024 (**§ 68 ods. 2).

Uchádzač, ktorý bol prijatý na štúdium, doručí písomné potvrdenie o nastúpení žiaka na štúdium SZŠ v Liptovskom Mikuláši **do 22. 05. 2024**. Po doručení tlačiva a nastúpení, **ďalšie**

**rozhodnutia** o prijatí zo škôl uvedených na prihláške **sa stávajú neplatnými.** Po doručení písomného potvrdenia riaditeľka školy vyhotoví rozhodnutie o prijatí samostatne a odošle ho uchádzačovi do piatich pracovných dní od doručenia písomného potvrdenia (§ 68 ods.3). Doručenie písomného potvrdenia môže byť realizované cez informačný systém, osobne, poštou na adresu školy. Rozhodujúci je dátum doručenia SZŠ v Liptovskom Mikuláši.

Uchádzač, ktorý nastúpi na štúdium, na začiatku šk.roka 2024/25 predloží triednemu učiteľovi vysvedčenie o úspešnom ukončení 9.ročníka.

Uchádzač, ktorý nebol prijatý na štúdium, môže prostredníctvom zákonného zástupcu podľa

(§ 68 ods.4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov podať odvolanie riaditeľovi strednej školy, ktorý, rozhodnutie vydal, v lehote do 5 dní od jeho doručenia.

Uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľ strednej školy náhradný termín **najneskôr** v poslednom augustovom týždni. Dôvod neúčasti na prijímacej skúške oznámi uchádzač alebo zákonný zástupca maloletého uchádzača riaditeľovi strednej školy najneskôr v deň konania prijímacej skúšky. Riaditeľ strednej školy v takom prípade rezervuje miesto v počte žiakov, ktorých prijíma do prvého ročníka.

V Liptovskom Mikuláši 09. 02. 2024

  Ing. Silvia Blcháčová

                                                                                              riaditeľka školy